EL
C 252/20
Επίσημη Εφημερίδα της Ευρωπαϊκής Ένωσης
17.7.2023
— ως εκ τούτου, να κάνει δεκτά τα αιτήματα που είχε προβάλει πρωτοδίκως η νυν αναιρεσείουσα και, επομένως: — να ακυρώσει την απόφαση της 21ης Ιανουαρίου 2021 με την οποία η αναιρεσείουσα επανατοποθετήθηκε στη θέση συμβούλου στη Γενική Διεύθυνση Προεδρίας και, εφόσον κριθεί αναγκαίο, να ακυρώσει και την απόφαση της 8ης Μαρτίου 2021 περί αναζήτησης των αχρεωστήτως καταβληθέντων· — εφόσον κριθεί αναγκαίο, να ακυρώσει την απόφαση της 16ης Σεπτεμβρίου 2021 περί απορρίψεως της ενστάσεως την οποία είχε υποβάλει η αναιρεσείουσα στις 7 Απριλίου 2021· — να αποκαταστήσει την περιουσιακή ζημία και να ικανοποιήσει την ηθική βλάβη που υπέστη η αναιρεσείουσα· — να καταδικάσει το Κοινοβούλιο στο σύνολο των δικαστικών εξόδων και των δύο βαθμών.
Λόγοι αναιρέσεως και κύρια επιχειρήματα Προς στήριξη της αιτήσεως αναιρέσεως, η αναιρεσείουσα προβάλλει τους εξής λόγους: 1.
Η αναιρεσιβαλλόμενη απόφαση είναι αντίθετη προς το δικαίωμα ακροάσεως, προβαίνει σε εσφαλμένους νομικούς χαρακτηρισμούς και παραμορφώνει τα στοιχεία της δικογραφίας.
Ο πρωτοβάθμιος δικαστής παρέβη την υποχρέωση αιτιολογήσεως. 2.
Η αναιρεσιβαλλόμενη απόφαση είναι αντίθετη προς την υποχρέωση αιτιολογήσεως. 3.
Η αναιρεσιβαλλόμενη απόφαση είναι αντίθετη προς το καθήκον μέριμνας.
Αναίρεση που άσκησαν στις 11 Aπριλίου 2023 οι Penya Barça Lyon: Plus que des supporters (PBL) και Issam Abdelmouine κατά της αποφάσεως που εξέδωσε το Γενικό Δικαστήριο (πρώτο τμήμα) στις 8 Φεβρουαρίου 2023 στην υπόθεση T-538/21, PBL και WA κατά Επιτροπής (Υπόθεση C-224/23 P) (2023/C 252/23) Γλώσσα διαδικασίας: η γαλλική Διάδικοι Αναιρεσείοντες: Penya Barça Lyon: Plus que des supporters (PBL), Issam Abdelmouine (εκπρόσωπος: J. Branco, avocat) Αντίδικος κατ’ αναίρεση: Ευρωπαϊκή Επιτροπή Αιτήματα Οι αναιρεσείοντες ζητούν από το Δικαστήριο: — να αναιρέσει την απόφαση του Γενικού Δικαστηρίου της Ευρωπαϊκής Ένωσης της 8ης Φεβρουαρίου 2023 στην υπόθεση T-538/21, PBL και WA κατά Επιτροπής στο σύνολό της· — να δεχθεί τα αιτήματα που προβλήθηκαν πρωτοδίκως από τους νυν αναιρεσείοντες στο σύνολό τους.
Λόγοι αναιρέσεως και κύρια επιχειρήματα Προς στήριξη της αιτήσεως αναιρέσεως, οι αναιρεσείοντες προβάλλουν πλείονες λόγους αναιρέσεως.
Πρώτον, το Γενικό Δικαστήριο υπέπεσε σε νομική και πραγματική πλάνη απορρίπτοντας, ως απαράδεκτο, το ακυρωτικό αίτημα κατά το μέρος που αφορά την Penya Barça Lyon, δεδομένου ότι, αφενός, το έννομο συμφέρον ενός εκ των αναιρεσειόντων κατισχύει του εννόμου συμφέροντος του άλλου αναιρεσείοντος καθόσον πρόκειται για μία και μόνον προσφυγή ασκηθείσα από πλείονες προσφεύγοντες και, αφετέρου, απορρίφθηκαν τα αποδεικτικά στοιχεία που προσκόμισαν οι αναιρεσείοντες προκειμένου να αποδείξουν το έννομο συμφέρον της πρώτης εκ των αναιρεσειόντων.
Δεύτερον, το Γενικό Δικαστήριο προσέβαλε τα δικονομικά δικαιώματα των νυν αναιρεσειόντων παραλείποντας να αποφανθεί επί ενός εκ των προβληθέντων λόγων ο οποίος αφορά το κατά πόσον η εξουσία της Επιτροπής όσον αφορά τις ενώπιόν της υποβαλλόμενες καταγγελίες ασκείται κατά διακριτική ευχέρεια.
Τρίτον, το Γενικό Δικαστήριο υπέπεσε σε πλάνη περί το δίκαιο καθόσον δεν έλαβε υπόψη κανένα περιουσιακό και οικονομικό συμφέρον που σχετίζεται άμεσα με τα πραγματικά περιστατικά της υπό κρίση υπόθεσης.